எதிரா சரின்னருளுக் கென்று மிலக்காகி சதிராக வாழ்ந்திடுவர் தாம். (73) மணவாளமாமுனிகள் பெருமை மன்னுயிர்கா ளிங்கே மணவாள மாமுனிவன் பொன்னடியாஞ் செங்கமலப் போதுகளை- உன்னிச் சிரத்தாலே தீண்டில் அமானவனும் நம்மை கரத்தாலே தீண்டல் கடன். (74) எம்பெருமானார் எழுபத்திநான்கு சிம்மாசனாதிபதிகளை நியமித்தருளினவர் ஆதலால் அந்தக்கணக்கிலே 74 பாசுரமாக இத்திவ்வியப் பிரபந்தத்தை இயற்றியருளவேண்டும் என்று மணவாள மாமுனிகள் திருவுள்ளம் பற்றியிருந்தாராம்: மணவாளமாமுனிகள் 73 பாசுரங்களை இயற்றி முடித்தபோது, அவரையே தெய்வமாகக்கொண்ட ஒருமகாசார்யர் "மன்னுயிர்காள் இங்கே மணவாள மாமுனிவன்" எனத் தொடங்கும் இப்பாசுரத்தை(74)ப் பாடி, இந்தப்பாசுரம் உபதேசரத்தினமாலையோடு சேர்ந்தே பாட அருள்புரியவேண்டும் என்று பெரியபெருமாள் திருவடிகளிலே வணங்கி வழிபட்டு வேண்ட, அப்படியே பகவந்நியமனமாயிற்று என்று பெரியார் கூறக் கேட்டிருக்கை. ஆனதுபற்றியே 73 பாட்டாலே தலைக்கட்டினார் மணவாளமாமுனிகள்.